wannaphong/clean_thaiwikipedia huggingface dataset:
# สวนประชาชน (เซี่ยงไฮ้)
สวนประชาชน (People's Park) เป็นสวนสาธารณะในเขตหวังผู่ในเซี่ยงไฮ้ตอนกลาง ตั้งอยู่ทางใต้ของถนนหนานจิง และทางเหนือของจัตุรัสประชาชน เดิมทีพื้นที่นี้เป็นตอนเหนือของลู่แข่งของเซี่ยงไฮ้เรซคลับ ก่อนจะแปรสภาพมาเป็นสวนสาธารณะในปี 1952 และมีพิพิธภัณฑ์และแหล่งค้าขายมากมายอยู่ล้อมรอบ ทำให้สวนนี้เป็นจุดหมายปลายทางของนักท่องเที่ยวในเซี่ยงไฮ้

ที่ดินตรงนี้ในอดีตเป็นของเซี่ยงไฮ้เรซคลับ ซึ่งตั้งขึ้นโดยอังกฤษในปี 1862 ในเวลานั้นเป็นลู่แข่งม้าที่สำคัญแห่งหนึ่งในเอเชียตะวันออก และสร้างขึ้นเพื่อการพนันม้า อาคารของคลับสร้างขึ้นในปี 1933 เป็นจุดหมายตาสำคัญของย่านดาวน์ทาวน์เซี่ยงไฮ้ ปัจจุบันอาคารดังกล่าวแปรสภาพมาเป็นพิพิธภัณฑ์ศิลปะเซี่ยงไฮ้

ในปี 1986–87 สวนนี้เป็นหนึ่งในจุดสำคัญที่มีการประท้วงของนักเรียนนักศึกษาหลายหมื่นคนซึ่งประท้วงในสวนนี้ก่อนจะเดินขบวนไปยังเดอะบันด์ โดยเรียกร้องประชาธิปไตยและการเปลี่ยนแปลงทางการเมืองอย่างสุดขั้ว ราวสองปีต่อมาได้เกิดการประท้วงที่จัตุรัสเทียนอันเหมินในปี 1989 ผู้คนรวมตัวกันหลายหมื่นคนที่สวนนี้และที่เดอะบันด์เพื่อแสดงความเป็นอันหนึ่งอันเดียวกันเคียงข้างผู้ประท้วงในปักกิ่ง

ภายในสวนยังเป็นที่ตั้งของตลาดหาคู่ ซึ่งมีมาตั้งแต่ปี 2004 ที่ซึ่งมีการนั่งค้าขายคนโสดที่หาคู่แต่งงานกันทุกสุดสัปดาห์
# ศาลากางเขนมาเจลลัน
ศาลากางเขนมาเจลลัน  เป็นสักการสถานในนครเซบู ประเทศฟิลิปปินส์ ตั้งอยู่บนจัตุรัสซูกโบ (Plaza Sugbo) ด้านหลังของบาซิลิกานักบุญนีโญ ภายในประดิษฐานกางเขนคริสต์ที่ปักไว้โดยคณะนักเดินทางของคณะสเปนของมาเจลลันที่เดินทางถึงเซบูเมื่อปี 1521

อาคารศาลาสร้างขึ้นเพื่อคลุมกางเขนมาเจลลันในช่วงปี 1800s โดยเป็นศาลาเปิดรูปแปดเหลี่ยมทำจากหินปะการัง

ศาลาและกางเขนภายในมีรอยแตกจากแผ่นดินไหวปี 2013 รวมถึงกางเขนอันเดิมยังพบว่าถูกปลวกขึ้นในปี 2015 มีการปิดศาลาปรับปรุงก่อนจะเปิดอีกครั้งในปี 2016

บนเพดานภายในของศาลาเป็นภาพจิตรกรรมฝาหนังที่บอกเล่าเรื่องราวของการประกอบพิธีศีลจุ่มแก่ราชาฮูมาบนและครอบครัว โดยบาทหลวงเปโดร วัลเดอร์รามา (Pedro Valderrama) และภาพการปักกางเขนไม้โดยเฟร์ดีนันด์ มาเจลลัน ผลงานภาพเขียนโดยเจส โรวา (Jess Roa) และ เซอรี เอ็ม โจซล (Serry M. Josol)

กางเขนมาเจลลันอันเดิมถูกห่อหุ้มด้วยกางเขนไม้อีกอันซึ่งทำมาจากไม้ตินดาโลในปี 1835 เพื่อป้อมกันไม่ให้ผู้คนมาแคะเอาเศษไม้จากกางเขนมาเจบลันกลับไปเนื่องจากเชื่อว่ามีพลังปาฏิหารย์อยู่ ในขณะที่บางส่วนเชื่อว่ากางเขนอันเดิมได้ถูกทำลายไปหมดแล้ว
# บันจาร์บารู
บันจาร์บารู  เป็นเมืองหลวงของจังหวัดกาลีมันตันใต้ ประเทศอินโดนีเซีย ตั้งอยู่ห่างไป  ทางตะวันออกเฉียงใต้ของบันจาร์มาซิน ซึ่งเป็นเมืองใหญ่สุดของจังหวัด ประชากรในนครบันจาร์บารํในสำมะโนปี 2010 อยู่ที่ 199,627 คนBiro Pusat Statistik, Jakarta, 2011. และ 253,442 คนตามสำมะโนปี 2020Badan Pusat Statistik, Jakarta, 2021. ประชากรคาดการณ์กลางปี 2022 อยู่ที่ 265,575 โดยประกอบด้วยชาย 133,558 และหญิง 132,017 คนตามลำดับBadan Pusat Statistik, Jakarta, 2023, Kota Banjarbaru Dalam Angka 2023 (Katalog-BPS 1102001.6372) เมืองมาร์ตาปูราซึ่งตั้งอยู่ติดกับบันจาร์บารูทางเหนือคิดรวมเป็นส่วนต่อขยายของนครบันจาร์บารูด้วย บันจาร์บารูมีประชากรมากสุดเป็นอันดับสองของจังหวัด รองจากบันจาร์มาซิน และเป็นส่วนหนึ่งของเขตมหานครบันจาร์มาลูกา

ในเมืองมีห้างสรรพสินค้าแห่งเดียว คือคิวมอล (QMall) ทางตอนเหนือของเมือง มีขนาด 40 เฮกตาร์ ห้างยังประกอบด้วยโรงแรมซึ่งเชื่อมติดกัน ในเมืองมีแหล่งบันเทิงและสวนสนุกรวมถึงสวนน้ำมากมาย เช่น อามานะฮ์บอร์นียวปาร์ก, บานูวาลาบีรินธ์พาร์ก, สวนน้ำอาควาตีกา และคิวมอลวอเตอร์บลูม ป่าสนมันตาอซ (Mentaos Pine Forest) เป็นป่านครขนาด 1,000 ตารางกิโลเมตร ตั้งอยู่ทางเหนือของเมืองก็เป็นหนึ่งในสถานที่ท่องเที่ยวสำคัญ

"กัมปุงเปอลางี" ("Kampung Pelangi", แปล: หมู่บ้านรุ้ง) เป็นสถานที่ท่องเที่ยวสำคัญหนึ่งของเมือง ตั้งอยู่ริมแม่น้ำเกอมูนิง ในทางใต้ของบันจาร์บารู ในอดีตพื้นที่นี้เป็นชุมชนแออัด แต่ต่อมาได้รับการยกระดับเป็นหมู่ที่อยู่อาศัยและสวนสาธารณะริมน้ำ ที่มีทางเดินเท้าและจุดให้บริการไวไฟสาธารณะ
# จังหวัดเอร์มานัสมิราบัล
เอร์มานัสมิราบัล (, ; ตั้งชื่อตามพี่น้องมิราบัล) เป็นจังหวัดของสาธารณรัฐโดมินิกัน แยกจากจังหวัดเอสไปยัตใน ค.ศ. 1952 และเดิมมีชื่อว่า ซัลเซโด  ตามชื่อเมืองหลัก บางครั้งก็มีผู้เรียกจังหวัดด้วยชื่อนี้

จังหวัดนี้มีความอุดมสมบูรณ์มากและผลผลิตทางการเกษตรหลักคือกล้าย

ชื่อ
การเปลี่ยนชื่อจังหวัดมีผลในวันที่ 21 พฤศจิกายน ค.ศ. 2007 เป็นการรำลึกถึงพี่น้องมิราบัลที่เสียสละเพื่อประเทศชาติอย่างที่สุด โดยสละชีวิตที่มีเอกสิทธิ์เพื่อต่อสู้กับราฟาเอล ตรูฮิโย ผู้นำโดมินิกันที่มีอำนาจ พี่น้องมิราบัลมาจากซัลเซโด และหลังถูกฆาตกรรมก็ฝังศพไว้ที่นั่น
# อมรกัณฏกะ
อมรกัณฏกะ (อักษรโรมัน: Amarkantak) เป็นนครปัญจายัตในอานุปปุระ รัฐมัธยประเทศ ประเทศอินเดีย และแหล่งจาริกแสวงบุญที่สำคัญในศาสนาฮินดู อมรกัณฏกะตั้งอยู่ตรงตุดที่เทือกเขาวินธยากับสตปุระบรรจบกันที่เขาไมกาล รวมถึงเป็นจุดที่แม่น้ำนรรมทาและแม่น้ำโสนเริ่มต้น ฤาษีและกวีสมัยศตวรรษที่ 15 กวีระ ว่ากันว่าได้ทำสมาธิที่ กพีรจพุตระ ซึ่งตั้งอยู่ในอมรกัณฏกะ

คำว่าอมรกัณฏกะ ประกอบมาจากคำภาษาสันสกฤต อมร (ชีวิตเป็นนิรันดร์) และ กํฏก (ขัดขวาง) กวีกาลิทาสเคยระบุชื่อเมืองนี้ว่า อมรกูฏ ก่อนที่ต่อมาจะเป็น อมรกํฏก

อมรกัณฏกะเป็นแหล่งแสวงบุญหรือที่เรียกว่า "ตีรถะ" ในศาสนาฮินดู โดยเป็นที่ตั้งศาสนสถาน เช่น หมู่มนเทียรที่สร้างขึ้นในสมัยกาลจุรี ตั้งอยู่ทางใต้ของนรรมทากูญฑ์Chadhar, Mohanlal (2017), Amarakantak kshetra ka puravaibhava, SSDN, Publisher and Distributor, New Delhi,  สร้างขึ้นโดยมหาราชากรรณเทพ, สรโวทยไชนมนเทียร และศรียันตรมนเทียร
# ศรีไศลัม
ศรีไศลัม (อักษรโรมัน: Srisailam) เป็นเมืองตามสำมะโน ตั้งอยู่ในอำเภอนันทยัล รัฐอานธรประเทศ และศูนย์กลางของศรีไศลัมมณฑล ในพื้นที่งบประมาณอาตมกูร ศรีไศลัมตั้งอยู่ห่างไป  จากศูนย์กลางการปกครองของอำเภอ นันทยัล ศรีไศลัมเป็นที่รู้จักจากมัลลิการชุนชโยติรลิงคเทวาลัย หนึ่งในศาสนสถานสำคัญสำหรับศาสนิกชนฮินดูลัทธิไศวะและลัทธิศักติ โดยถือเป็นทั้งชโยติรลึงค์ และ ศากติปีฐ

ประชากรตามสำมะโนปี 2001 อยู่ที่ 23,257 คน ประกอบด้วยชาย  54% และมีอัตราการรู้หนังสือที่ 75.62% สูงกว่าค่าเฉลี่ยรัฐที่ 67.02%. ประชากร 13% มีอายุน้อยกว่า 6 ปี

สถานที่ท่องเที่ยวสำคัญของศรีไศลัม เช่น เขื่อนศรีไศลัมสร้างขึ้นบนแม่น้ำกฤษณา, แหล่งอนุรักษ์พันธุ์เสือนาคารชุญสาคร-ศรีไศลัม ซึ่งใหญ่ที่สุดในประเทศ ด้วยพื้นที่ 3500 ตารางกิโลเมตร มีกิจกรรมการเดินป่าและไต่เขาที่นักท่องเที่ยวมักเลือกเมืองศรีไศลัมเป็นฐาน, มัลลิการชุนชโยติรลึงค์ซึ่งเป็นโบสถ์พราหมณ์ศักดิ์สิทธิ์ที่สำคัญ สร้างขึ้นด้วยสถาปัตยกรรมแบบทราวิฑผสมผสานแบบวิชัยนคร และสักศีคณปตีเทวาลัย (Sakshi Ganapathi temple)
# โจ โอดางิริ
โจ โอดางิริ  เป็นที่รู้จักด้วยชื่อในวงการว่า โจ โอดางิริ  ที่เขียนด้วยอักษรคาตาคานะ เป็นนักแสดงชาวญี่ปุ่น มีชื่อเสียงจากการรับบทเป็นโกได ยูสุเกะ ตัวละครเอกของซีรีส์โทกูซัตสึปี พ.ศ. 2543 เรื่อง มาสค์ไรเดอร์คูกะ และกลับมารับบทอีกหลายครั้งในสือข้ามฝั่งที่ตามมา
# ปรากฏการณ์โอดางิริ
ปรากฏการณ์โอดางิริ  เป็นปรากฏการณ์ทางโทรทัศน์ที่รายการหนึ่ง ๆ ดึงดูดผู้ชมผู้หญิงจำนวนมากเกินความคาดหมาย เนื่องจากรายการดังกล่าวมีนักแสดงชายหรือตัวละครชายที่มีเสน่ห์มาร่วมรายการ ตั้งชื่อตามโจ โอดางิริ นักแสดงชาวญี่ปุ่นซึ่งรับบทแสดงในซีรีส์โทกูซัตสึปี พ.ศ. 2543 เรื่อง มาสค์ไรเดอร์คูกะ ชื่อปรากฏการณ์ถูกนำไปใช้อย่างจงใจในบางรายการ และมักใช้ในอนิเมะแนวกีฬาหรือแนวไอดอล

 ต้นกำเนิด 
คำว่า "ปรากฏการณ์โอดางิริ" มีต้นกำเนิดมาจาก มาสค์ไรเดอร์คูกะ ซึ่งเป็นซีรีส์โทรทัศน์โทกูซัตสึ ที่มีกลุ่มเป้าหมายเป็นเด็กและวัยรุ่นตอนต้น อย่างไรก็ตาม โปรดิวเซอร์พบว่ารายการนี้ดึงดูดผู้ชมกลุ่มใหญ่ได้ 2 กลุ่ม ได้แก่ กลุ่มเด็กอายุระหว่าง 4 ถึง 12 ปี ซึ่งเป็นกลุ่มเป้าหมายของซีรีส์ตั้งแต่แรก และกลุ่มผู้หญิงอายุประมาณ 30 ปี รายการนี้ดึงดูดบรรดาแม่ ๆ ของเด็ก ๆ ที่เห็นว่านักแสดงนำคือโจ โอดางิริมีเสน่ห์ดึงดูดใจ ต่อจากนั้นโอดางิริก็ยิ่งมีชื่อเสียงในหน้าที่การงานมากขึ้น ในขณะที่ซีรีส์ภาคต่อ มาสค์ไรเดอร์อากิโตะ ก็พยายามสร้างปรากฏการณ์ขึ้นมาใหม่โดยคัดเลือกนักแสดงชายที่มีเสน่ห์สามคนมารับบทนำ เป็นอีกครั้งที่รายการนี้ดึงดูดผู้ชมที่เป็นผู้หญิงจำนวนมาก แม้ว่าผู้ชมในระยะยาวซึ่งส่วนใหญ่เป็นผู้ชายจะไม่เห็นด้วยก็ตาม

 การใช้ในอนิเมะ 
คำว่า "ปรากฏการณ์โอดางิริ" ถูกใช้กันอย่างแพร่หลายในซีรีส์อนิเมะแนวกีฬาและไอดอล อนิเมะที่มีการกล่าวถึงปรากฏการณ์โอดางิริ เช่น คุโรโกะ นายจิดพลิกสังเวียนบาส, ชมรมว่ายน้ำอิวาโทบิ, โอตาคุปั่นสะท้านโลก, เดส์, เดอะ พรินซ์ ออฟ เทนนิส, พรินซ์ออฟสไตรก์, ออลเอาต์!, เชียร์บอยส์!!, ยูริ!!! on ICE, พลังอักษะ เฮตาเลีย และ บินัง โคโก ชิคีว โบเอบุ เลิฟ! รายการอนิเมะเหล่านี้หลายรายการดึงดูดฟูโจชิ แฟนดอมยาโออิ และชายเป็นเกย์ส่วนหนึ่ง
# คาเบดง
คาเบดง ("คาเบะ" มีความหมายว่า "กำแพง" และ "ดง" เป็นคำแทนเสียง "ปัง") เป็นคำที่ใช้หมายถึงการใช้มือตบกับกำแพงอย่างแรงทำให้เกิดเสียง "ดง" ในความหมายหนึ่งคือการตบกำแพงเพื่อประท้วง ซึ่งเกิดขึ้นในที่อยู่อาศัยรวมอย่างคอนโดมิเนียม เมื่อห้องข้าง ๆ ทำเสียงดัง อีกความหมายหนึ่งมักปรากฏในมังงะหรืออนิเมะแนวโชโจะ เมื่อตัวละหนึ่งบังคับให้อีกตัวละครหนึ่งไปจนมุมหลังชนกำแพงโดยใช้มือตบเข้ากับกำแพงจนเกิดเสียง "ดง" ความหมายนี้ได้รับความนิยมในฐานะ "การเคลื่อนไหวอย่างชาญฉลาดเพื่อสารภาพรัก"

 ต้นกำเนิด 
คำว่าคาเบดงปรากฏครั้งแรกในปี พ.ศ. 2551 เมื่อนักพากย์เรียวโกะ ชินตานิกล่าวถึงว่าเป็น "สถานการณ์ที่น่ารัก" คำนี้นิยมใช้ในมังงะแนวโชโจะเรื่อง มัดหัวใจเจ้าชายเย็นชา ผลงานโดยอายุ วาตานาเบะ และในเดือนเมษายน พ.ศ. 2557 มังงะได้รับการดัดแปลงเป็นภาพยนตร์คนแสดง หลังจากนั้นคำว่าคาเบดงจึงเป็นที่คุ้นเคยระดับสาธารณะและปรากฏในมังงะแนวโชโจะหลายเรื่อง

 การใช้ 
คาเบดงมักปรากฏในมังงะหรืออนิเมะแนวโชโจะ เมื่อผู้ชายบังคับผู้หญิงเข้าชนกำแพง โดยมือข้างหนึ่งหรือทั้งสองข้างของผู้ชายตบเข้าที่กำแพงด้านข้างของผู้หญิงและทำให้เกิดเสียง "ดง"

ในประเทศญี่ปุ่น ผนังของอาคารอยู่อาศัยจำนวนมากมีความบางและไม่มีฉนวนกันเสียง ด้วยเหตุนี้การกระทำทั่วไปอย่างการปิดประตูหรือเปิดโทรทัศน์ก็ทำให้เพื่อนบ้านได้ยินได้ง่าย เมื่อเสียงดังเกินทน คนญี่ปุ่นมักจะตบกำแพงที่เชื่อมต่อกับห้องข้างเคียงเพื่อประท้วง

คำว่าคาเบดงถูกยืมมาใช้ในภาษาจีน ซึ่งออกเสียงว่า ปี้ตง (, bìdōng) ทางละครโทรทัศน์อย่าง รอรักกลับมา ในฮ่องกง นักแสดงหวาง จงเหยาทำการปี้ตงในโฆษณาน้ำยาบ้วนปากลิสเตอรีน
# มอเตอร์เวย์เอ็ม 6
มอเตอร์เวย์เอ็ม 6  เป็นมอเตอร์เวย์ที่ยาวที่สุดในสหราชอาณาจักร มีเส้นทางอยู่ภายในประเทศอังกฤษตลอดทั้งสาย มีระยะทางราว  จากมิดแลนด์หรือภาคกลางของประเทศอังกฤษไปจนถึงพรมแดนกับประเทศสกอตแลนด์ เส้นทางเริ่มต้นที่ทางแยกต่างระดับแคททอร์ป (Catthorpe Interchange) ซึ่งเป็นจุดตัดระหว่างมอเตอร์เวย์เอ็ม 6, มอเตอร์เวย์เอ็ม 1 และปลายด้านตะวันตกของถนนเอ 14 ตั้งอยู่ใกล้กับเมืองรักบี เทศมณฑลวอริกเชอร์ จากนั้นเส้นทางจะมุ่งหน้าไปยังทิศตะวันตกเฉียงเหนือ ผ่านเมืองคอเวนทรี, เบอร์มิงแฮม, วุลเวอร์แฮมป์ตัน, สโตก-ออน-เทรนต์, เพรสตัน, แลงคาสเตอร์ และคาร์ไลล์ ก่อนจะสิ้นสุดที่บริเวณใกล้กับเมืองเกรตนา ประเทศสกอตแลนด์ ก่อนข้ามพรมแดนประเทศสกอตแลนด์ในระยะทางไม่กี่ร้อยเมตร มอเตอร์เอ็ม 6 จะกลายเป็นถนนเอ 74 (เอ็ม) และมอเตอร์เวย์เอ็ม 74 และวิ่งต่อไปยังเมืองกลาสโกว์

มอเตอร์เวย์เอ็ม 6 ได้รวมเอาทางเลี่ยงเมืองเพรสตัน (Preston By-pass) ซึ่งเป็นถนนในรูปแบบมอเตอร์เวย์สายแรกของสหราชอาณาจักร เข้ามาเป็นส่วนหนึ่งด้วย มอเตอร์เอ็ม 6 นับว่าเป็นส่วนหนึ่งของมอเตอร์เวย์สาย "กระดูกสันหลังของบริเตน" ที่วิ่งในแนวเหนือ-ใต้ระหว่างลอนดอนกับกลาสโกว์ โดยผ่านพื้นที่อุตสาหกรรมทางตอนเหนือของอังกฤษ นอกจากนี้ยังเป็นส่วนหนึ่งของเส้นทางแนวตะวันตก-ตะวันออก ระหว่างมิดแลนด์กับท่าเรือชายฝั่งตะวันออก และยังเป็นส่วนหนึ่งของโครงข่ายถนนยุโรประหว่างประเทศ (International E-road network) โดยช่วงจากมอเตอร์เวย์เอ็ม 1 ถึงเบอร์มิงแฮม  เป็นส่วนหนึ่งของถนนยุโรปสาย 24 และช่วงจากเบอร์มิงแฮมไปจนสุดพรมแดนกับประเทศสกอตแลนด์เป็นส่วนหนึ่งของถนนยุโรปสาย 05
# บาสเกตบอลหญิงรอบคัดเลือกโอลิมปิก 2024 – เบเล็ง
การแข่งขันบาสเกตบอลหญิงรอบคัดเลือกโอลิมปิก 2024 ใน เบเล็ง' จะเป็นหนึ่งในสี่การแข่งขันบาสเกตบอลหญิงรอบคัดเลือกโอลิมปิก 2024 จะจัดขึ้นที่เมืองเบเล็ง ประเทศบราซิล ตั้งแต่วันที่ 8 ถึง 11 กุมภาพันธ์ พ.ศ. 2567

 ทีม 
 ทีม  การคัดเลือก  วันที่  WR  สี่อันดับแรกในบาสเกตบอลหญิงชิงแชมป์เอเชีย 2023 28 มิถุนายน 2023 3  ผู้ชนะบาสเกตบอลหญิงอเมริคัพ 9 กรกฎาคม 2023 8 กอันดับแรกในยูโรบาสเกตหญิง 24 มิถุนายน 2023 10 25

 สนาม 
 เบเล็ง อารีน่ากิลแลร์ม ปาเรนเซ 250px ความจุ: 11,970
# วัดสุนทรพิชิตาราม
วัดสุนทรพิชิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระอาจารย์ อำเภอองครักษ์ จังหวัดนครนายก

วัดสุนทรพิชิตาราม หรือ วัดบึงพระอาจารย์ ตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อวันที่ 3 ตุลาคม พ.ศ. 2543 มีเรื่องเล่ากันว่า มีพระอาจารย์ผู้เรืองวิทยาคมแปลงกายเป็นจระเข้ใหญ่ ทอดกายต่างสะพาน ให้เหล่าศิษย์ได้ข้ามฟากบึงให้พ้นภัยจากจระเข้เจ้าถิ่น แต่กลับไม่สามารถคืนร่างได้ ลูกศิษย์ได้ทำบาตรน้ำมนต์ศักดิ์สิทธิ์คว่ำหกไป จำต้องอาศัยร่างจระเข้กบดานจำศีลภาวนาอยู่ในบึงแห่งนี้ ต่อมาชาวบ้านได้ใช้น้ำในบึงรักษาโรคภัยมานับร้อยปี จนเรียกบึงนี้ว่า "บึงพระอาจารย์" ในปัจจุบันยังถือว่าน้ำในบึงเป็นแหล่งน้ำศักดิ์สิทธิ์ที่ทางราชการใช้ประกอบพิธีกรรม

วัดมีเกจิอาจารย์ที่มีชื่อเสียงคือ พระครูเมธีธรรมสาธก หรือ หลวงพ่อหนู เกสโร อดีตเจ้าคณะอำเภอองครักษ์ จังหวัดนครนายก ปัจจุบัน พระครูคุณสารโสภิต หรือ หลวงพ่อทองใบ คุณ สาโร เป็นเจ้าอาวาส พัฒนาและบูรณะวัดมาตามลำดับ ท่านได้ร่วมกับชาวบ้านจัดสร้างหลวงพ่อพระพุทธโสธรองค์ใหญ่และองค์จำลอง
# บาสเกตบอลหญิงรอบคัดเลือกโอลิมปิก 2024 – ซีอาน
การแข่งขันบาสเกตบอลหญิงรอบคัดเลือกโอลิมปิก 2024 ใน ซีอาน' จะเป็นหนึ่งในสี่การแข่งขันบาสเกตบอลหญิงรอบคัดเลือกโอลิมปิก 2024 จะจัดขึ้นที่เมืองซีอาน ประเทศจีน ตั้งแต่วันที่ 8 ถึง 11 กุมภาพันธ์ พ.ศ. 2567

 ทีม 
 ทีม  การคัดเลือก  วันที่  WR  สี่อันดับแรกในบาสเกตบอลหญิงชิงแชมป์เอเชีย 2023 28 มิถุนายน 2023 2  ประเทศเจ้าภาพโอลิมปิก – 7  สองอันดับแรกในรอบปรีควอลิฟาย โซนอเมริกา 2024 10 พฤศจืกายน 2023 12  สี่อันดับแรกในบาสเกตบอลหญิงชิงแชมป์เอเชีย 2023 30 มิถุนายน 2023 23

 สนาม 
 ซีอาน โรงยิมประจำจังหวัดส่านซี 250px ความจุ: 2,500
# แอโฟรบาสเกตหญิง 2023
แอโฟรบาสเกตหญิง 2023  เป็นการแข่งขันครั้งที่ 28 และจัดขึ้นตั้งแต่วันที่ 28 กรกฎาคม ถึง 5 สิงหาคม ค.ศ. 2023 ที่เมืองคิกาลี ประเทศรวันดา

ไนจีเรียเป็นผู้ชนะสมัยที่ 4 ติดต่อกันและสมัยที่ 6 หลังจากเอาชนะเซเนกัลในรอบชิงชนะเลิศ

 การคัดเลือก 
{| class="wikitable sortable"
|-
! ประเทศ !! การคัดเลือก !! scope="col" width="110" | วันที่ !! scope="col" width="50" | เข้าร่วมครั้งล่าสุด !! scope="col" width="200" | อันดับที่ดีที่สุด !! WR
|-
|  || ประเทศเจ้าภาพ || rowspan="5"| || align=center|2011 ||  || align="center"|
|-
|  || rowspan="4"|ผู้เข้ารอบรองชนะเลิศ แอโฟรบาสเกตหญิง 2021 || align=center rowspan=6|2021 ||  || align="center"|
|-
|  ||  || align="center"|
|-
|  ||  || align="center"|
|-
|  ||  || align="center"|
|-
|  || ผู้ชนะโซน 5 ||  ||  || align="center"|
|-
|  || ผู้ชนะโซน 6 ||  ||  || align="center"|
|-
|  || ผู้ชนะโซน 4 ||  || align=center|2019 ||  || align="center"|
|-
|  || rowspan=2|Wildcard || rowspan=2| || align=center|2021 ||  || align="center"|
|-
|  || align=center|2015 ||  || align="center"|
|-
|  || ผู้ชนะโซน 2/3 ||  || align=center rowspan=2|2021 ||  || align="center"|
|-
|  || Wildcard ||  ||  || align="center"|
|}
# อากุสติน รูเบร์โต
อากุสติน ฟาเบียน รูเบร์โต (เกิด 14 มกราคม พ.ศ. 2549) เป็นนักฟุตบอลชาวอาร์เจนตินา ปัจจุบันเล่นตำแหน่งกองหน้าให้กับริเบร์เปลต

 อาชีพระดับนานาชาติ 
ในเดือนเมษายนปี ค.ศ. 2022 รูเบร์โตถูกเรียกติดทีมอาร์เจนตินารุ่นอายุต่ำกว่า 16 ปีในการแข่งขันมอนไตกูทัวร์นาเมนต์ ปี ค.ศ. 2022 ซึ่งเขายิงได้สามประตูจากสี่นัด แต่ทีมอาร์เจนตินาจบการแข่งได้อันดับที่สอง

ในการแข่งขันฟุตบอลชิงแชมป์อเมริกาใต้ รุ่นอายุไม่เกิน 17 ปี รูเบร์โตเริ่มการแข่งขันของอาร์เจนตินาด้วยการยิงสองประตูในการชนะเวเนซุเอลาด้วยคะแนน 4–2 ก่อนที่จะยิงประตูชนะ 3–0 ต่อเปรู หลังจบการแข่งขันอาร์เจนตินาได้อันดับที่สาม เขาทำประตูในนัดกระชับมิตรกับเม็กซิโกซึ่งชนะ 1–0 ในการเตรียมพร้อมสำหรับการแข่งขันฟุตบอลโลก รุ่นอายุไม่เกิน 17 ปี 2023

ในฟุตบอลโลก รุ่นอายุไม่เกิน 17 ปี 2023 รูเบร์โตทำประตูได้นัดละหนึ่งประตูของสองนัดแรกของทีมอาร์เจนตินา โดยนัดแรกของอาร์เจนตินาพบกับเซเนกัล โดยแพ้ 2–1 จากนั้นเขาทำประตูลูกที่สามได้ในนัดที่ชนะญี่ปุ่นด้วยคะแนน 3–1
# บาสเกตบอลหญิงชิงแชมป์เอเชีย 2023
การแข่งขันกีฬาบาสเกตบอลหญิงชิงแชมป์เอเชีย 2023  เป็นการแข่งขันครั้งที่ 30 ซึ่งจัดขึ้นตั้งแต่วันที่ 26 มิถุนายนถึง 2 กรกฎาคม พ.ศ. 2566 ที่ซิดนีย์ ประเทศออสเตรเลีย การแข่งขันครั้งนี้เป็นครั้งแรกที่ออสเตรเลียเป็นเจ้าภาพจัดการแข่งขันนี้ ทีมสี่อันดับแรกจะผ่านเข้ารอบการแข่งขันบาสเกตบอลหญิงโอลิมปิกรอบคัดเลือก 2024

ทีมจีนชนะเลิศสมัยที่ 12 หลังจากเอาชนะญี่ปุ่นในรอบชิงชนะเลิศ

การแข่งขันบาสเกตบอลหญิงชิงแชมป์เอเชีย 2023 ดิวิชั่น บี จะจัดขึ้นในภายหลังตั้งแต่วันที่ 13 ถึง 19 สิงหาคม พ.ศ. 2566 ที่กรุงเทพมหานคร ประเทศไทย

 สนามแข่งขัน 

ซิดนีย์ศูนย์กีฬาแห่งรัฐความจุ: 5,006 ที่นั่ง
# ฟุตบอลชิงแชมป์โอเชียเนีย รุ่นอายุไม่เกิน 17 ปี 2023
การแข่งขันฟุตบอลชิงแชมป์โอเชียเนีย รุ่นอายุไม่เกิน 17 ปี 2023  เป็นการแข่งขันครั้งที่ 19 ของฟุตบอลชิงแชมป์โอเชียเนีย รุ่นอายุไม่เกิน 16 ปี/17 ปี ซึ่งเป็นการแข่งขันฟุตบอลเยาวชนนานาชาติทุกสองปีที่จัดโดยสมาพันธ์ฟุตบอลโอเชียเนีย (OFC) สำหรับผู้เล่นชายทีมชาติในโซนโอเชียเนียที่มีอายุต่ำกว่า 16 ปี/อายุต่ำกว่า 17 ปี

สมาพันธ์ฟุตบอลโอเชียเนียได้ประกาศเมื่อวันที่ 4 มีนาคม พ.ศ. 2564 ว่า ฟุตบอลชิงแชมป์โอเชียเนีย รุ่นอายุไม่เกิน 17 ปี 2021 (เดิมคือ การแข่งขันฟุตบอลชิงแชมป์โอเชียเนีย รุ่นอายุไม่เกิน 16 ปี 2020) ซึ่งจะจัดโดยประเทศฟีจี ถูกยกเลิกเนื่องจากการระบาดทั่วของโควิด-19 และฟีจีจะยังคงเป็นเจ้าภาพจัดการแข่งขันครั้งต่อไปในปี ค.ศ. 2022

ประเทศนิวซีแลนด์เป็นทีมชนะเลิศที่จะรักษาตำแหน่ง 7 สมัย สามารถป้องกันตำแหน่งได้สำเร็จ โดยชนะ 1–0 ในรอบชิงชนะเลิศต่อนิวแคลิโดเนีย และทั้งสองทีมผ่านเข้ารอบฟุตบอลโลก รุ่นอายุไม่เกิน 17 ปี 2023 ที่ประเทศอินโดนีเซีย ในฐานะตัวแทนของสมาพันธ์ฟุตบอลโอเชียเนีย
# เล่าเซียว
เล่าเซียว(ฝ่ายพระเจ้าโจยอยจึงให้เล่าเซียวคุมทหารไปช่วยเมืองกังแฮ ให้เตียวอี้คุมทหารไปช่วยเมืองซงหยง)  มีชื่อในภาษาจีนกลางว่า หลิว เช่า  ชื่อรอง ข่งไฉ  เป็นขุนนางของรัฐวุยก๊กในยุคสามก๊กของจีน

 ประวัติ 
เล่าเซียวเป็นชาวอำเภอหานตาน (邯鄲縣 หานตานเซี่ยน) เมืองกว่างผิง (廣平郡 กว่างผิงจฺวิ้น) ซึ่งปัจจุบันครนครหานตาน มณฑลเหอเป่ย์ เป็นทายาทรุ่นที่ 11 ของหลิว ชาง (劉蒼) ผู้มีบรรดาศักดิ์อินเฉิงซือโหว (陰城思侯) และเป็นโอรสของหลิว เผิงจู่ (劉彭祖) ผู้มีฐานันดรศักดิ์เจ้าจิ้งซู่หวาง (趙敬肅王) ในยุคราชวงศ์ฮั่นตะวันตก(【廣平陰城】漢景帝子趙敬肅王彭祖，生隂城思侯蒼，始居廣平。十一代〈注：案唐世系表十六代此作十一代〉孫邵字孔才魏散騎常侍。) ยฺเหวียนเหอซิ่งจฺว่าน เล่มที่ 5 แซ่หลิว เกิดในช่วงศักราชเจี้ยนหนิง (ค.ศ. 168-172) ในรัชสมัยพระเจ้าเลนเต้แห่งราชวงศ์ฮั่นตะวันออก 

เล่าเซียวเริ่มเข้ารับราชการในรัชสมัยพระเจ้าเหี้ยนเต้ โดยเริ่มจะการเป็นเจ้าพนักงานของที่ว่าการเมืองกว่างผิง แล้วขึ้นมามีตำแหน่งข้าราชบริพารของรัชทายาท (太子舍人 ไท่จื๋อเฉ่อเหริน) และขุนนางห้องสมุดหลวง (秘書郎 มี่ชูหลาง)(御史大夫郗慮辟劭，會慮免，拜太子舍人，遷祕書郎。) จดหมายเหตุสามก๊ก เล่มที่ 21 ในยุควุยก๊ก เล่าเซียวได้ดำรงตำแหน่งเป็นขุนนางสำนักราชเลขาธิการ (尚書郎 ช่างชูหลาง), ขุนนางทหารม้ามหาดเล็ก (散騎侍郎 ซ่านฉีชื่อหลาง)(黃初中，為尚書郎、散騎侍郎。) จดหมายเหตุสามก๊ก เล่มที่ 21 และเจ้าเมือง (太守 ไท่โฉ่ว) ของเมืองตันลิว (陳留 เฉินหลิว)(明帝即位，出為陳留太守，敦崇教化，百姓稱之。) จดหมายเหตุสามก๊ก เล่มที่ 21 ภายหลังได้รับบรรดาศักดิ์เป็นกวนไล่เหา (關內侯 กวานเน่ย์โหว)(執經講學，賜爵關內侯。) จดหมายเหตุสามก๊ก เล่มที่ 21

เล่าเซียวมักถวายคำแนะนำแก่จักรพรรดิโจยอยแห่งวุยก๊ก โจยอยยกย่องว่าคำแนะนำของเล่าเซียวเป็นคำแนะนำที่ดี แม้โจยอยจะไม่ค่อยได้ทรงทำตามคำแนะนำนั้นก็ตาม เล่าเซียวยังเขียนบทกวีเพื่อพยายามทัดทานโจยอยในเรื่องโครงการทางการทหารและการก่อสร้างพระราชวัง เมื่อซุนกวนจักรพรรดิแห่งรัฐง่อก๊กที่เป็นรัฐอริของวุยก๊กนำทัพเข้าโจมตีฐานที่มั่นของกองกำลังวุยก๊กที่หับป๋าในปี ค.ศ. 234 เล่าเซียวทูลเสนอให้โจยอยส่งกองกำลังไปตัดเส้นทางลำเลียงเสบียงของซุนกวนแทนที่จะปะทะกับซุนกวนโดยตรง กลยุทธ์นี้ทำให้ซุนกวนต้องล่าถอย (แต่ในจือจื้อทงเจี้ยนของซือหม่า กวางระบุว่าเป็นเตียวอี้ที่เป็นผู้ถวายคำแนะนำนี้ ไม่ใช่เล่าเซียว)

เล่าเซียวมีความรู้กว้างขวาง อ่านหนังสือจำนวนมาก และเคยรับหน้าที่สอนตำรา เล่าเซียวเรียบเรียงตำราหมวดหมู่หฺวางหล่าน (皇覽) และมีส่วนร่วมในการร่างประมวลกฎหมายซินลฺวี่ (新律) เป็นผู้ประพันธ์เล่อลุ่น (樂論), สวี่ตูฟู่ (許都賦), ลั่วตูฟู่ (洛都賦) และผลงานอื่น ๆ ผลงานส่วนใหญ่ของเล่าเซียวสูญหายไป ในปัจจุบันเหลือเพียงเหรินอู้จื้อ (人物志), เจ้าตูฟู่ (趙都賦) และช่างตูกวานเข่าเค่อชู (上都官考課疏) 

เล่าเซียวเสียชีวิตในช่วงศักราชเจิ้งฉื่อในรัชสมัยจักรพรรดิโจฮอง หลังจากเล่าเซียวเสียชีวิตได้แต่งตั้งย้อนหลังให้เป็นเสนาบดีกรมวัง (光祿勳 กวางลู่ซฺวิน)(卒，追贈光祿勳。) จดหมายเหตุสามก๊ก เล่มที่ 21

 ทายาท 
เล่าเซียวมีบุตรชายชื่อหลิว หลิน (劉琳) สืบบรรดาศักดิ์กวนไล่เหาถัดจากบิดา(子琳嗣。) จดหมายเหตุสามก๊ก เล่มที่ 21
# แอฟริกาคัพออฟเนชันส์ รุ่นอายุไม่เกิน 17 ปี 2023
การแข่งขันแอฟริกาคัพออฟเนชันส์ รุ่นอายุไม่เกิน 17 ปี 2023  หรือที่รู้จักกันในชื่อ TotalEnergies U-17 Africa Cup of Nations สำหรับวัตถุประสงค์ในการเป็นผู้สนับสนุน หรือเรียกสั้น ๆ ว่า 2023 U17 AFCON เป็นการแข่งขันครั้งที่ 14 (ครั้งที่ 19 หากรวมการแข่งขันที่ไม่มีเจ้าภาพด้วย) ของการแข่งขันฟุตบอลเยาวชนนานาชาติทุก ๆ สองปี ซึ่งจัดโดยสมาพันธ์ฟุตบอลแอฟริกัน สำหรับผู้เล่นอายุไม่เกิน 17 ปี

ในเดือนพฤษภาคมปี ค.ศ. 2021 มีการพิจารณาให้ประเทศแอลจีเรียเป็นเจ้าภาพจัดการแข่งขัน ซึ่งเป็นครั้งแรกของการแข่งขันรายการนี้ที่มีสิบสองทีมแทนที่จะเป็นแปดทีม ทีมสี่อันดับแรกของของการแข่งขันจะผ่านเข้ารอบฟุตบอลโลก รุ่นอายุไม่เกิน 17 ปี 2023 ที่ประเทศอินโดนีเซีย ในฐานะตัวแทนของสมาพันธ์ฟุตบอลแอฟริกัน

แคเมอรูนเป็นผู้ครองตำแหน่งชนะเลิศที่จะป้องกันตำแหน่งแต่ตกรอบแบ่งกลุ่ม หลังจากแพ้ด้วยคะแนน 2–1 ให้กับบูร์กินาฟาโซ และแพ้ 2–0 ประตูให้กับมาลี ส่วนเซเนกัลชนะเลิศการแข่งขันเป็นครั้งแรก โดยเอาชนะโมร็อกโก 2–1 ในรอบชิงชนะเลิศ
# ภทราจลัม
ภทราจลัม (Bhadrachalam) เป็นเมืองตามสำมะโนในอำเภอภทราทริ กตตคูฑม ในรัฐเตลังคานา ประเทศอินเดีย ภทราจลัมเป็นเมืองจุดหมายการจาริกแสวงบุญที่สำคัญแห่งหนึ่งของศาสนิกชนศาสนาฮินดู โดยเฉพาะที่ภทราจลัมเทวาลัย ซึ่งบูชาพระราม ตั้งอยู่ริมฝั่งของแม่น้ำโคทาวรี ภทราจลัมตั้งอยู่ห่างไป  ทางตะวันออกของไฮเดอราบาด

ปรากฏหลักฐานลายลักษณ์อักษรระบุว่าเทวาลัยพระรามในภทราจลัมสร้างขึ้นในราวศตวรรษที่ 17 โดยกาญจรละ โคปัญญา หรือที่รู้จักในในาม ภทราทริรามทาสุ (Bhadradri Ramadasu) หรือ ภทราจลรามทาสุ (Bhadrachala Ramadasu) เป็นผู้บูชาพระรามและนักประพันธ์ดนตรีคาร์นาติกที่มีชีวิตอยู่ในศตวรรษที่ 17 ในอินเดียใต้ นอกจากเทวาลัยพระรามแล้ว ในภทราจลัมยังมีโบสถ์พราหมณ์อีกมากมาย ส่วนมากเกี่ยวข้องกันกับรามายณะ 

สถานีรถไฟใกล้สุดของเมืองคือสถานีถนนภทราจลัม  จากตัวเมือง
# นิวซีแลนด์เนชันนัลลีก
นิวซีแลนด์เนชันนัลลีก  เป็นลีกฟุตบอลอาชีพของประเทศนิวซีแลนด์ ก่อตั้งในปี พ.ศ. 2564 ซึ่งแทนที่นิวซีแลนด์ฟุตบอลแชมเปียนชิปที่ถูกยุบ โดยนิวซีแลนด์เนชันนัลลีกนั้นไม่มีระบบการเลื่อนชั้นหรือตกชั้น

 สโมสรปัจจุบัน 

ทีมที่ตั้ังสนาม ออกแลนด์ซิตี Sandringham, ออกแลนด์ Kiwitea Street Auckland United Mount Roskill, ออกแลนด์ Keith Hay Park Cashmere Technical Woolston, ไครสต์เชิร์ช Nga Puna Wai Sports Hub Christchurch United Spreydon, ไครสต์เชิร์ช Christchurch Football Centre Eastern Suburbs Kohimarama, ออกแลนด์ Madills Farm Manurewa Manurewa, ออกแลนด์ Memorial Park Napier City Rovers เนเพียร์ Bluewater Stadium Petone Petone, Lower Hutt Memorial Park Wellington Olympic เวลลิงตัน Wakefield Park Wellington Phoenix Reserves Lower Hutt Fraser Park
# มายาปุระ
มายาปุระ  เป็นย่านหนึ่งในเมืองวามันปุกุร พื้นที่พัฒนาชุมชนนวทวีป ตำบลกฤษณนคร อำเภอนาฑิยา รัฐเวสต์เบงกอล ประเทศอินเดีย ตั้งอยู่ที่จุดบรรจบกันของแม่น้ำชลางคี กับภคีรถี ซึ่งเป็นแม่น้ำสาขาของแม่น้ำคงคา พื้นที่ของมายาปุระถือว่ามีความสำคัญทางศาสนาโดยเฉพาะอย่างยิ่งสำหรับผู้นับถือลัทธิโคทิยไวษณวะ

ชื่อเมือง มายาปุระ หรือ มยาปุระ มีที่มาจากชื่อภาษาเบงกอล มิญาปุระ (; Miyapur) ของหมู่บ้านชาวประมงมุสลิม ปรากฏชื่อ มิญาปุระ ในเอกสารทางการ ตลอดจนรายงานสำรวจทางภูมิศาสตร์และแผนที่ของทางการมาก่อน 

พื้นที่บริเวณนี้มีความเกี่ยวเนื่องสัมพันธ์กับไจตันยะ มหาประภุ บุคคลซึ่งได้รับการเคารพนับถือมากในลัทธิโคทิยไวษณวะ ว่ากันว่าพระกฤษณะและพระพลราม อวตารมาเป็นไจตันยะ มหาประภุ และ นิตยานันทะ ประภุ ว่ากันว่าเช่นเดียวกับที่พระกฤษณะกับไจตันยะไม่ต่างกันฉันใด มายาปุระกับวฤนทาวันก็ไม่ต่างกันเช่นนั้น
# นักเลงเทวดา
นักเลงเทวดา เป็นภาพยนตร์ไทยแนวบู๊ ตลก ปี 2518 สร้างโดยเมทะนีฟิล์ม จากบทประพันธ์ของ พนา ภาณุมาศ กำกับและนำแสดงโดย สมบัติ เมทะนี ร่วมด้วย อรัญญา นามวงศ์, กำธร สุวรรณปิยะศิริ และศศิมา สิงห์ศิรินักเลงเทวดา (2518) เข้าฉายครั้งแรกเมื่อวันที่ 10 มกราคม 2518 ที่โรงภาพยนตร์แมคเคนนา–โรงภาพยนตร์เพชรเอ็มไพร์นักเลงเทวดา ซึ่งภาพยนตร์เรื่องนี้มีความพิเศษคือมีการนำมอเตอร์ไซค์บังคับได้จากระยะไกลมาใช้

ต่อมาในปี 2561 ทางช่อง 3 เอชดี ได้นำนวนิยายและภาพยนตร์เรื่องนี้กลับมาสร้างใหม่ โดยได้ดัดแปลงเนื้อหาให้ร่วมสมัย เพิ่มตัวละคร พร้อมกับเพิ่มสเปเชียลเอฟเฟคและได้เปลี่ยนชื่อเป็น นักสู้เทวดา นำแสดงโดย ปรมะ อิ่มอโนทัย และกัญญ์ณรัณ วงศ์ขจรไกลนักสู้เทวดา (2561)

 นักแสดง 
 ตัวละคร  ภาพยนตร์ปี 2518  ละครโทรทัศน์ปี 2561 เท เทวดา/เท ปานทอง/เทวฤทธิ์ เทพราช สมบัติ เมทะนี ปรมะ อิ่มอโนทัย หทยา เทพรักษ์ อรัญญา นามวงศ์ กัญญ์ณรัณ วงศ์ขจรไกล กรรณ หนองงูเห่า (2518)/ณรงค์ฤทธิ์ (2561) กำธร สุวรรณปิยะศิริ นภัสกร มิตรธีรโรจน์ โกสุม ศศิมา สิงห์ศิริ พิมพ์พรรณ ชลายนคุปต์ สารวัตรชูเดช ชูเดช ท.สุวรรณ ปวิช เวียงนนท์ วันทนีย์ พิมพ์พรรณ โรจนกสิกิจ ณิชาวรินทร์ อรุณรุ่งไพศาล สุเทพ เทพรักษ์ ชุมพร เทพพิทักษ์ พศิน เรืองวุฒิ กำนันวัฒนา (พ่อของวันทนีย์) ฑัต เอกฑัต อธิวัฒน์ สนิทวงศ์ ณ อยุธยา ผู้กองยิ่งยศ (2518)/พันตำรวจโทยิ่งยศ (2561) สุวิน สว่างรัตน์ ดิลก ทองวัฒนา วิฑูรย์ เทพรักษ์ (พ่อของสุเทพและหทยา) ไม่มีนักแสดงมารับบทนี้ ทนงศักดิ์ ศุภการ
# อินเดียนซูเปอร์ลีก
อินเดียนซูเปอร์ลีก  เป็นลีกฟุตบอลสูงสุดของประเทศอินเดีย ก่อตั้งในปี ค.ศ. 2013

 สโมสร 

ทีมรัฐเมืองสนามความจุBengaluruกรณาฏกะเบงคลูรูSree Kanteerava Stadium25,810ChennaiyinทมิฬนาฑูเจนไนJawaharlal Nehru Stadium Chennai40,000อีสต์เบงกอลเบงกอลตะวันตกโกลกาตาVivekananda Yuba Bharati Krirangan68,000กัวกัวMargaoFatorda Stadium19,000HyderabadเตลังคานาไฮเดอราบาดGMC Balayogi Athletic Stadium30,000Jamshedpurฌารขัณฑ์ชัมเศทปุระJRD Tata Sports Complex24,424Kerala BlastersเกรละโกจจิJawaharlal Nehru Stadium Kochi41,000โมหันวาคานซูเปอร์ไจแอนต์เบงกอลตะวันตกโกลกาตาVivekananda Yuba Bharati Krirangan68,000Mumbai CityมหาราษฏระมุมไบMumbai Football Arena6,600NorthEast UnitedอัสสัมคุวาหาฏีIndira Gandhi Athletic Stadium24,627OdishaโอฑิศาภุพเนศวรKalinga Stadium15,000PunjabปัญจาบMohaliJawaharlal Nehru Stadium Delhi60,000